Павел Рыгоравіч Пятровіч

Павел Рыгоравіч Пятро́віч ( — ) — вучоны ў галіне гідрабіялогіі, кандыдат біялагічных навук (1952), дацэнт (1955).

 Біяграфія 
Нарадзіўся ў вёсцы Лучнікі Слуцкага павета Мінскай губерні (сучасны аграгарадок у  Мінскай вобласці Беларусі). У 1929 годзе скончыў Слуцкі педагагічны тэхнікум. Працаваў у Коленскай пачатковай школе Жыткавіцкага раёна Гомельскай вобласці настаўнікам, загадчыкам вучэбнай часткай. У 1933 годзе паступіў на біялагічны факультэт Беларускага дзяржаўнага ўніверсітэта, які скончыў у 1938 годзе і быў накіраваны ў Гомельскі педагагічны інстытут, дзе займаў пасаду асістэнта. У 1939 годзе быў мабілізаваны. прымаў удзел у савецка-фінляндскай вайне, Быў цяжка паранены. Пасля лячэння вярнуўся ў Гомельскі педагагічны інстытут. У час Вялікай Айчыннай вайны спачатку кіраваў эвакуацыяй інстытута, потым быў накіраваны ў Маскву, дзе працаваў у Батанічным садзе Усесаюзнай сельскагаспадарчай выстаўкі. У 1943—1946 гг. займаў пасаду начальніка аддзела педагагічных вучылішчаў Народнага камісарыята асветы БССР. У 1946 годзе П. Р. Пятровіч вярнуўся ў Беларускі дзяржаўны ўніверсітэт, дзе заняў пасаду старэйшага навуковага супрацоўніка на кафедры біялогіі. У 1953—1971 гг. — дэкан біялагічнага факультэта і адначасова ў 1967—1974 гг. — загадчык кафедрай заалогіі беспазваночных, пазней (да выхаду на пенсію ў 1984 годзе) — дацэнт кафедры агульнай экалогіі.

 Сям'я 

 дачка Наталля Паўлаўна Максімава (Пятровіч) (нар. 1948), генетык, доктар біялагічных навукПятровіч — Максімавы (дынастыя / сям'я)

 Навуковая і грамадская дзейнасць 
Займаўся вывучэннем пытанняў біялагічнай прадукцыйнасці зоапланктону азёр, рэк і вадасховішчаў. Кіраваў правядзеннем комплекснага гідрабіялагічнага даследавання вадаёмаў Беларусі. Аўтар больш за 100Петрович Павел Григорьевич (24.11.1919—27.3.2002) // История БГУ навуковых і метадычных прац. Пад яго кіраўніцтва абаронены 4 кандыдацкія дысертацыі.

Сярод апублікаванага:
 Многолетние показатели развития зоопланктона озёр. — М.: Наука, 1972. (манаграфія)

У 1962—1982 гг. займаў пасаду старшыні Беларускага аддзялення Усесаюзнага гідрабіялагічнага таварыства Акадэміі навук СССР, 1971 па 1987 год уваходзіў у склад яго Навуковага савета, быў абраны ганаровым членам. Быў членам Навуковага савета па праблемам гідрабіялогіі, іхтыялогіі і выкарыстання рэсурсаў вадаёмаў Акадэміі навук СССР, Навуковага савета па праблемам «Біялагічныя асновы асваення, рэканструкцыі і аховы жывёльнага свету» Акадэміі навук БССР. З 1978 года — рэктар Народнага ўніверсітэта «Прырода» пры Беларускім дзяржаўным універсітэце.

 Узнагароды 
 Ордэн Леніна;
 медаль «За доблесную працу ў Вялікай Айчыннай вайне 1941—1945 гг.»;
 медаль «У азнаменаванне 100-годдзя з дня нараджэння Уладзіміра Ільіча Леніна»;
 10 урадавых узнагарод СССР;
 ганаровыя граматы Міністэрства вышэйшай адукацыі БССР, Акадэміі навук БССР, Беларускага дзяржаўнага ўніверсітэта і інш..

 Літаратура 
  — С. 325.

 Спасылкі 
 100 лет со дня рождения Павла Григорьевича Петровича  // Біялагічны факультэт БДУ
 Петрович Павел Григорьевич (24.11.1919—27.3.2002) // История БГУ
 Пятровіч, Павел Рыгоравіч (кандыдат біялагічных навук; гідрабіялогія; 1909—2002) // Нацыянальная бібліятэка Беларусі

Катэгорыя:Удзельнікі савецка-фінскай вайны
Катэгорыя:Гідрабіёлагі СССР
Катэгорыя:Гідрабіёлагі Беларусі
Катэгорыя:Выкладчыкі Гомельскага дзяржаўнага ўніверсітэта
Катэгорыя:Дэканы біялагічнага факультэта БДУ
Катэгорыя:Члены КПСС